মামলার বিবরণ ও তথ্যে জানা যায়, ঘটনার দিন সন্ধায় মোবাইল ফোনে সরকারের বিনা মূল্যের বই বিক্রির সংবাদ পেয়ে মাধ্যমিক শিক্ষা অফিসার ওই প্রতিষ্ঠানে পুলিশ ফোর্সসহ যাওয়ার পথে ছাইতানতোলা বাজারের মোড়ে বইয়ের স্তুপ দেখতে পায়। বইগুলো স্থানীয় জনতা আটক করে রেখেছিল। পরে বইগুলো থানায় নেয়া হয়। তাতে ২০১৭ সালের নতুন বই ১০৬ কপি এবং ২০১৬ সালের পুরাতন বই ৩৮৫০ কপি মিলে মোট ৩৯৫৬ কপি সরকারি বই জব্দ করা হয়। পরে এ ঘটনায় ভারপ্রাপ্ত অধ্যক্ষ আনোয়ার হোসেন ও ক্রেতা আক্কাছ আলিকে আসামি করে থানায় মামলা দায়ের করেন মাধ্যমিক শিক্ষা অফিসার। আনোয়ার হোসেন বই বিক্রয়ের কথা স্বীকার করে জানান, সামনে পরীক্ষা থাকায় রুম ফাঁকা করতে এ সিদ্ধান্ত নেয়া হয়। সরকারি বই বিক্রির কোন সরকারি নির্দেশনা নেই বলে জানান মাধ্যমিক শিক্ষা অফিসার মাহমুদ হোসেন মন্ডল। থানা অফিসার ইনচার্জ আতিয়ার রহমান মামলার বিষয়টি নিশ্চিত করে বলেন, আসামি ধরতে পুলিশ তৎপর রয়েছে।